Narodna skupština
20090617

Oni navode, na primer, da bi eventualno krediti po tom antikriznom programu, o kojem smo nešto ranije govorili, trebalo da se odobravaju sa valutnom klauzulom, dakle prema vrednosti evra, a ne dinara. Jednostavno, u uslovima opšte nelikvidnosti je nerealno očekivati da banke odjednom mogu da daju tolike sume novca. Jasno je da će banke morati selektivno da kreditiraju, i to one privredne sektore koji donose profit. Naravno, u celoj ovoj priči, u ovom kontekstu smatramo apsolutno neprihvatljivim jedan novi način, odnosno vid trošenja budžetskih sredstava kakav je predviđen formiranjem garantnog fonda, koji bi trebalo na neki način da reguliše određene odredbe Zakona o bezbednosti saobraćaja. Hvala.